

REPUBLIKA HRVATSKA

ŽUPANIJSKI SUD U KARLOVCU

KARLOVAC

URED PREDSJEDNIKA

Komisija za provedbu oglasa

7 Su-510/223

Karlovac, dana 3.siječnja 2024.

OBAVIJEST

uz javni natječaj Županijskog suda u Karlovcu

za jedno (1) radno mjesto administrativni referent-sudski zapisničar

Opis poslova:

Obavlja poslove prijepisa spisa, pisanje po diktatu, na raspravama i ročištima, prepisivanje sa diktafona, rad na odlukama, dopisima i dr. , vrše administrativnu i tehničku obradu i sređivanje spisa, postupa po naredbama i rješidbi suca te rade i druge poslove po nalogu upraviteljice sudske pisarnice

Podaci o plaći:

Plaća službenika čini umnožak koeficijenta složenosti poslova radnog mjesta i osnovice za izračun plaće uvećan za 0,5 % za svaku navršenu godinu radnog staža. Osnovica za izračun plaće iznosi 947,18 eura, a koeficijent složenosti poslova radnog mjesta administrativni referent-sudski zapisničar je 0,990.

Način testiranja kandidata:

Testiranje se sastoji od provjere znanja bitnih za obavljanje poslova radnog mjesta za koje se prima-pisani test; provjera vještina (prijepis i diktat); razgovor.

Za radno mjesto administrativnog referenta sudskog zapisničara provodi se i testiranje vještina bitnih za obavljanje poslova radnog mjesta (pisanje po diktatu/prijepis)-

Svaki dio provjere znanja, sposobnosti i vještina vrednuje se podovima od 0 do 10. Bodovi se mogu utvrditi decimalnim brojem, najviše na dvije decimale.

Smatra se da su kandidati zadovoljili na provedenoj provjeri znanja, ako su na pisanoj provjeri znanja ostvarili najmanje 5 (pet) bodova te će biti pozvani na provjeru sposobnosti i vještina bitnih za obavljanje poslova radnog mjesta na kojeg se primaju (testiranje prijepisa i diktata). Smatra se da su kandidati zadovoljili na testiranju prijepisa i diktata ako su ostvarili najmanje 5 bodova.

Deset kandidata koji su uspješno prošli pisani test i testiranje rada na računalu te ostvarili ukupno najviše bodova, pristupaju razgovoru s Komisijom za provedbu javnog natječaja.

Rezultati intervjua vrednuju se bodovima od 0 do 10.Smatra se da je kandidat zadovoljio na intervjuu ako je dobio najmanje 5 bodova. Nakon provedenog intervjua Komisija utvrđuje rang listu kandidata prema ukupnom broju bodova ostvarenih na testiranju i intervjuu.

Izvori za pripremanje su:

Ustav RH (NN 56/90,135/97,113/00,28/01,76/10,5/14)

Sudski poslovnik (NN 37/14, 49/14, 8/15, 35/15, 123/15, 45/16, 29/17, 3/17, 34/17, 57/17, 101/18,119/18,81/19,128/19,39/20,47/20)

ŽUPANIJSKI SUD U KARLOVCU